CELEX: 62018TN0377
Language: lv
Date: 2018-06-20 00:00:00
Title: Lieta T-377/18: Prasība, kas celta 2018. gada 20. jūnijā – Intercept Pharma un Intercept Pharmaceuticals/EMA

3.9.2018   
            
            
               LV
            
            
               Eiropas Savienības Oficiālais Vēstnesis
            
            
               C 311/13
            
         
      Prasība, kas celta 2018. gada 20. jūnijā – Intercept Pharma un Intercept Pharmaceuticals/EMA
      
      (Lieta T-377/18)
      (2018/C 311/14)
      Tiesvedības valoda – angļu
      
         Lietas dalībnieki
      
      
         Prasītājas: Intercept Pharma Ltd (Bristol, Apvienotā Karaliste) un Intercept Pharmaceuticals, Inc. (New York, New York, Amerikas Savienotās Valstis) (pārstāvji: L. Tsang, J. Mulryne, E. Amos un H. Kerr-Peterson, Solicitors, un F. Campbell, Barrister)
      
         Atbildētāja: Eiropas Zāļu aģentūra
      
         Prasījumi:
      
      
                  —
               
               
                  atcelt lēmumu ASK-40399 publiskot dažus dokumentus saskaņā ar Regulu 1049/2001/EK, kuru atbildētāja paziņoja prasītājām 2018. gada 15. maijā, un
               
            
                  —
               
               
                  piespriest atbildētājai atlīdzināt prasītājām gan tiesāšanās, gan pārējos ar šo lietu saistītos izdevumus.
               
            
         Pamati un galvenie argumenti
      
      Prasības pamatošanai prasītājas izvirza divus pamatus.
      
                  1.
               
               
                  Ar pirmo pamatu tiek apgalvots, ka atbildētāja ir pieļāvusi kļūdu tiesību piemērošanā, secinot, ka šajā gadījumā Regulas 1049/2001/EK 4. panta 2. punkta ievilkums attiecībā uz “tiesvedību” nebija piemērojams, jo šie dokumenti nebija “sagatavoti tiesvedībai”. Saskaņā ar tiesību aktiem atbildētājai bija jāsecina, ka bija piemērojams izņēmums.
               
            
                  2.
               
               
                  Ar otro pamatu turpinājumā un alternatīvi tiek apgalvots, ka vienīgais likumīgi pieļaujamais pienācīgas izsvēršanas iznākums saskaņā ar Regulas 1049/2001/EK 4. panta 2. punkta ievilkumu attiecībā uz “komerciālām interesēm” būtu bijis lēmums nepubliskot dokumentus, ņemot vērā: a) prasītāju privātās ieinteresētības nepubliskošanā lielo nozīmi un b) tikai neskaidru un vispārēju sabiedrības ieinteresētību publiskošanā.